**Grundejerforeningen Højvang-Klint**

**Referat af den ordinære 50. generalforsamling 280919**

Generalforsamlingen blev afviklet på en ny måde, hvor grundejerne sad ved 7 borde sammen med grundejere fra samme/nærliggende vej.

1. Valg af dirigent

Martin Kunzendorf, Egevænget 4 blev valgt

Dirigenten konstaterede - efter korte indlæg - at generalforsamlingen var indkaldt lovligt.

1 medbragte en fuldmagt, i alt 29 stemmeberettigede ud af 140 medlemmer.

1. Beretning om foreningens virksomhed her under fra udvalgsarbejdet

Emner til debat fra de forskellige borde:

**Vejene**

Bestyrelsen kommer til næste generalforsamling med et oplæg til hvilke tiltag til forbedringer der skal udføres på vejene. Erfaring og viden bl.a. fra rapporten som ligger på foreningens hjemmeside kan anvendes: ”Afrapportering af projektet …. Forskellige typer grusbelægninger.” Vurderinger og forslag udarbejdes først efter at Fibia har afsluttet gravning/kabelføring og anden aktivitet, der kan have indflydelse på vejbelægningen.

På næste generalforsamling skal besluttes, hvilket omkostningsniveau vi ønsker i forhold til at løse udfordringerne med de dårlige veje (vejbelægninger).

**Vejsyn**

Hvad angår de dele af vejene som har asfaltbelægning – så er det Odsherred Kommune som har ansvaret. Det blev besluttet at grundejerforeningen anmoder kommunen om at indkalde til et Vejsyn med henblik på, at kommunen udfører sin forpligtigelser. Leif Rahbek og Torben Mariager fmd. tager vejsynsmødet med kommunen.

**Huller på bivejene**.

Mange er ikke bekendt med at der i hele området ligger grusbunker som man kan anvende til at fylde i de huller som opstår. Der vil løbende i fremtidige nyhedsbreve være en henvisning til at man kan bruge grusbunkerne og anvende på de huller som befinder sig udenfor den enkeltes matrikel – og gerne naboernes såfremt de ikke er der.

Bestyrelsen foretager tiltag til at få fyldt de huller, som ikke bliver fyldt op at grundejerne. Forudsætningen er at grundejerne på hver vej taler sammen når de ser udfordringerne, og derpå, når de ikke selv kan løse dem, henvender sig til bestyrelsen via email [info@hoejvang-klint.dk](mailto:info@hoejvang-klint.dk) for at få udført arbejdet. Vi kontakter derpå vognmanden i Klint.

**Stierne**

Det blev besluttet, at bestyrelsen (vej- og beskæringsudvalget) 2 gange om året besigtiger stierne med henblik på, efterfølgende at påtale overfor de grundejere, som ikke lever op til kravene om beskæring. Udvalget foretager ikke nogen former for beskæringer.

**Containere og udtjente biler mm**

Der udspandt sig en længere – men afklarende – debat om hvilke typer af materialer og bygningstyper herunder containere, som kunne være ønskelige.

Det kunne fastslås, at der er en uoverensstemmelse mellem hvad deklarationen fra 1964 beskriver, og så den historisk konkrete udvikling/ handling der har ført til at mindst 1/3 af områdets sommer- og fritidshuse ikke lever op til deklarationen. Vores syn på hvordan noget skal se ud har ændret sig siden 60´erne og ændrer sig konstant. Der kommer nye typer af materialer, og nye krav til materialer i forbindelse med indsatsen overfor klimaforandringerne. Der skal tages hensyn til mange emner.

Det blev besluttet, at der skal nedsættes et udvalg som til næste generalforsamling kommer med forslag til retningslinier for dispensationer i relation til deklarationen.

Med andre ord: Udvalget kommer med beskrivelse, tegninger, illustrationer og fotos af hvad udvalget mener ligger indenfor og udenfor rammerne af hvad der er akceptabelt.

Det blev oplyst at der i dag kan udstedes fælles deklaration for et helt område.

**Fælles containere til grenaffald**

Der er 3 tilgange til grenaffald:

Lad grenene forblive på grunden – set i forhold til at styrke biodiversiteten

Via vores Facebookside kan der lyn hurtigt indgås aftaler mellem dem der er interesseret i på et givet tidspunkt at få foretaget en fælles afhentning.

Enkeltstående tiltag, hvor man taler med sine naboer om de også har et behov for at få afhentet smågrene.

Der opstilles ingen fælles containere – alt forvaltes af initiativtagerne selv.

Bestyrelsen vil se på muligheden for at vi får vognmanden til 2 gange om året at komme og afhente smågrene hos alle der ønsker dette. Dette kan annonceres via nyhedsbrevet og facebooksiden.

**Fredningssagen**

Fmd. oplyste: Fredningssag vedr. området fra Bjerget til Klintvej er afsluttet. Træerne i hele området rydes. Kun træer indenfor en afstand af 10 m fra sommerhuset kan bevares af grundejerne. Rydning forventes iværksat indenfor de næste 4 år. Selve fredningen berør kun enkelte grunde på Fasanstien.

**Kommunale spildevandsudledning**

Hele forløbet er standset. Se i beretning til generalforsamlingen s. 2 med omtale heraf.

**Digital versus analog information til medlemmerne**

Der blev bedt om at nyhedsbrevene også blev udsendt til dem der ikke har email.

Fmd. oplyste, at dette kunne lade sig gøre under forudsætning af, at nogen meldte sig til at forestå dette arbejde.

Digitale informationer i form af nyhedsbrev. Her er det ikke muligt med det nuværende it-system, at vedhæfte filer/dokumenter til de emails der udsendes. Det vil forudsætte et endnu dyrere it-system, hvilket bestyrelsen ikke finder at der er råd til.

Valgmuligheden består derfor i – enten at modtage via den nuværende formidling af nyhedsbreve med link der kan klikkes på – og at printe materialet ud og sende det med posten (det sidste kan løses ved at nogen påtager sig dette arbejde)

Vi kan også konstatere, at også ældre medlemmer anvender vores Facebook side til at hente information fra. Når man en gang har fået opsat sin telefon eller computer til at have adgang til vores Facebookside – så er man fremover kun et enkelt klik fra at få adgang til de mange informationer, og løbende debatter, efterlysninger mm. Forskellen på at anvende Facebooksiden og hjemmesiden er, at den sidste kun er envejsinformation – på Facebook kan man debattere mm

Enkelte af vores Facebookinformationer lander også på vores hjemmeside.

1. Fremlæggelse af det reviderede regnskab

Regnskabet godkendt

1. Indkomne forslag: Ingen modtaget
2. Fastsættelse af budget, gebyrer m.m. og kontingent for de kommende år
   1. Rykkergebyr

Civilretslig er der en forældelsesfrist på 3 år. Det blev vedtaget, at der kort tid efter generalforsamlingen udsendes en opkrævning med oplysning om at fristen for betaling er 1. bankdag i november. Såfremt indbetalingen ikke er sket udsendes en reminder. 14 dage derefter sendes en rykker vedr. manglende betaling pålagt gebyr på 100 kr. Har dette ingen effekt sendes 14 dage efter næste rykker med et yderligere gebyr på 100 kr. (i alt 200 kr) med oplysning om at vi, såfremt manglende betaling ikke sker, vil foretage de nødvendige tiltag for at få beløbet fra den pågældende grundejer (incasso).

* 1. Indmeldelsesgebyr

Der blev vedtaget et gebyr på 1.500 kr. Beløbet har kun relevans for grundejere som for nuværende ligger udenfor det geografiske område som grundejerforeningen omfatter i dag. Og store grunde som udstykkes i mindre i vores eget område.

Et eksempel er grundejerne på Skovløbervej/Kaj Rask Vej - efter Dyrevekslen ud mod Sonnerup Skov – hvis de pågældende grundejere ønsker at blive medlem er forudsætningen at de samlet skal melde sig ind, hvilket skal ses i forhold til de omkostninger der er forbundet med vedligeholdelse af deres vejstrækning.

* 1. Max sum for køb af obligationer

Salg af obligationer står delvis i budgettet, men et salg afhænger også af markedets værdier for obligationer hvilket ikke kan fastlægges af en generalforsamling.

* 1. Max ramme for minimumsbeløb for regninger som kassereren kan betale uden forudgående attestation fra formanden (se emner og forslag i bestyrelsens beretning)

Vedtaget beløbet er på 10.000 kr. og derover.

* 1. Forslag om kontingentstigning fra 350 kr. til 400 kr.

OBS: Det blev vedtaget dels et kontingent for regnskabsåret 19/20 hvor nuværende kontingent på 350 kr. fastholdes. For regnskabsåret 20/21 – se pkt. 2 emnet ”Vejene”.

Budget vedtaget med korrektioner i relation til ovenstående punkter.

1. Valg af bestyrelse: Ole Abrahamsen, Rådyrstien 6 – Henriette Zink-Bramsen, Birkekrogen 10 B – Lotte Kjær, Birkekrogen 10 G (bestyrelsen konstituerer sig selv)
2. Eventuelt

**Fibias** entreprenør har meddelt at gravearbejdet i vores område først påbegynder medio oktober med henblik på afslutning med udgangen af december. Derefter skal montering foregå hos hver enkelt grundejer der har tilmeldt sig. Dette forventes afsluttet med udgangen af 1. kvartal (ultimo marts måned).

**Rundvisningen fredag** (dagen før denne generalforsamling) var en stor succes – informativ og underholdende. For dem der ikke deltog, men som gerne vil have del i denne viden, kan der henvises til Jørgen Stoltz hjemmeside <https://silvadanica.dk/>, hvor der er megen information at hente – og på Facebook for kommende arrangementer <https://www.facebook.com/pages/category/Landmark---Historical-Place/Silva-Danica-817736944924836/>

Klint 011019

Dirigent Referent

Martin Kunzendorf Torben Mariager